# **Appen ’Vikar Region Midt’**

Du skal hente Appen ’Vikar Region Midt’ på din mobiltelefon/tablet.

Via appen kan du med dit vikarlogin se og godkende vagter samt holde din kalender opdateret, så vi kan se, hvornår du er ledig til vagter.

Det er her, du ser vagttilbud og beskeder fra Vikar Region Midt samt annulleringer, eller hvis der er ændringer af dine planlagte vagter. Du kan få overblik over, hvilke vagter du er aftalt til, og hvilke vagter du allerede har gennemført.

# **Sådan finder du appen**

Du finder appen i App Store eller Google Play. Søg efter ”Vikar Region Midt”. Du logger ind med dit regions ID efterfuldt af @rm.dk (ex chaaer@rm.dk). Klik login – du skal nu vælge 'Glemt adgangskode' og anmode om nulstillingskode. Indtast på ny regionsID efterfuldt af @rm.dk, indtast dit mobilnr. Nu får du en nulstillingskode på sms.

Nu kan du lave en ny adgangskode og logge ind.

# **PUSH-beskeder via appen**

Beskeder via appen kaldes PUSH-beskeder. Det er gratis at sende og modtage PUSH-beskeder, og de erstatter en almindelig SMS.

Vikar Region Midts vikarbookingsystem er sat op, så der anvendes PUSH-beskeder, så snart appen er hentet ned på din mobil/tablet.

PUSH-beskeder anvendes primært til vagtforespørgsler.

Er du syg eller har spørgsmål som omhandler andre ting (fx ønske om arbejde i andre områder m.v.) **skal** du kontakte Vikar Region Midt på tlf.: 7846 3750.

For at kunne læse PUSH-beskeder direkte på din mobil/tablet, kræver det korrekt opsætning på din mobil/tablet.

## **Opsætning - iPhone:**

1. Gå til ’Indstillinger’ på din mobil/tablet og tryk på ’Notifikationer’
2. Tryk på appen ’Vikar Region Midt’ under ’Notifikationsformat’
3. Sørg for, at notifikationer er tilladt, og du har markeret alle ’Advarsler’, så det blå flueben vises på alle advarselsbillederne.

## **Opsætning - Android:**

1. Gå til indstillinger på din mobil/tablet og tryk på ’Meddelelser’
2. Tryk på ’Appmeddelselser’, tryk på appen ’Vikar Region Midt’ (tip: tryk ’Se alle’ apps)
3. Sørg for, at følgende tilladelser er tilladt: Tillad meddelelser, Tillad lyd og vibration, Låseskærm, Bagde, Pop op

Bemærk, at energibesparende funktioner på nogle Android-telefoner kan forhindre notifikationerne i at nå frem, med mindre appen er i brug eller kører i baggrunden. Kontakt evt. producenten for vejledning til telefonindstillingerne.

# **Af-installering af appen**

Bemærk: Hvis du afinstallerer appen, så kan der gå op til 14 dage, hvor systemet vil afsende PUSH-beskeder, før du bliver logget ud automatisk. Det skyldes, at Google og Apple ikke oplyser, når appen bliver afinstalleret.

# **Sådan bruger du appen**

Se videoguide på vores hjemmeside: <https://www.medarbejder.rm.dk/vikar-region-midt/IT/>